CELEX: 32006D0852
Language: sk
Date: 2006-11-28 00:00:00
Title: 2006/852/ES: Rozhodnutie Rady z  28. novembra 2006 , ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banka Slovenije

29.11.2006   
            
            
               SK
            
            
               Úradný vestník Európskej únie
            
            
               L 331/19
            
         
      ROZHODNUTIE RADY
   
   z 28. novembra 2006,
   ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banka Slovenije
   (2006/852/ES)
   RADA EURÓPSKEJ ÚNIE,
   so zreteľom na Protokol o štatúte Európskeho systému centrálnych bánk a Európskej centrálnej banky pripojený k Zmluve o založení Európskeho spoločenstva, a najmä na jeho článok 27.1,
   so zreteľom na odporúčanie Európskej centrálnej banky ECB/2006/14 z 9. októbra 2006 Rade Európskej únie o externých audítoroch Banka Slovenije (1),
   keďže:
   
               (1)
            
            
               Audity účtov Európskej centrálnej banky (ECB) a národných centrálnych bánk Eurosystému majú vykonávať nezávislí externí audítori, ktorých odporúča Rada guvernérov ECB a schvaľuje Rada Európskej únie.
            
         
               (2)
            
            
               Podľa článku 1 rozhodnutia Rady 2006/495/ES z 11. júla 2006 v súlade s článkom 122 ods. 2 Zmluvy o prijatí jednotnej meny Slovinskom od 1. januára 2007 (2) Slovinsko teraz spĺňa potrebné podmienky na prijatie eura a výnimka v prospech Slovinska uvedená v článku 4 Aktu o pristúpení z roku 2003 (3) by sa k 1. januáru 2007 mala zrušiť.
            
         
               (3)
            
            
               Rada guvernérov ECB po zrušení výnimky v prospech Slovinska odporučila Rade, aby počnúc rozpočtovým rokom 2007 schválila na rozpočtové roky 2007 a 2008 externých audítorov pre banku Banka Slovenije: Deloitte & Touche revizija d.o.o.
            
         
               (4)
            
            
               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie 1999/70/ES (4),
            
         ROZHODLA TAKTO:
   Článok 1
   V článku 1 rozhodnutia 1999/70/ES sa dopĺňa tento odsek:
   
      „13.   Týmto sa schvaľuje spoločnosť Deloitte & Touche revizija d.o.o. ako externý audítor Banka Slovenije na rozpočtové roky 2007 a 2008.“
   
   Článok 2
   Toto rozhodnutie sa oznámi Európskej centrálnej banke.
   Článok 3
   Toto rozhodnutie sa uverejní v Úradnom vestníku Európskej únie.
   
      V Bruseli 28. novembra 2006
      
         
            Za Radu
         
         
            predseda
         
         E. HEINÄLUOMA
         
      
   
   
      (1)  Ú. v. EÚ C 257, 25.10.2006, s. 19.
   
      (2)  Ú. v. EÚ L 195, 15.7.2006, s. 25.
   
      (3)  Ú. v. EÚ L 236, 23.9.2003, s. 33.
   
      (4)  Ú. v. ES L 22, 29.1.1999, s. 69. Rozhodnutie naposledy zmenené a doplnené rozhodnutím 2006/476/ES (Ú. v. EÚ L 188, 1.7.2006, s. 7).